  Виталий Пронин Удмуртиысь Йӧскалык библиотека дасяське Россиысь антропологъёслэн но этнологъёслэн 12-тӥ калыккуспо конгрессылы. «Удмуртиысь калыкъёс дауръёс пыр» книга адӟытон дася. Театрлэн фойеаз Национальной библиотека книгаосын «Удмуртиысь калыкъёс дауръёс пыр» адӟытон радъялоз.3-тӥ пӧсьтолэзе 10 часын Ижысь П. Чайковский нимо операя но балетъя кун театрын Россиысь антропологъёслэн но этнологъёслэн 12-тӥ калыккуспо конгрессы сӥё-дано усьтӥськоз. Театрлэн фойеаз Национальной библиотека книгаосын «Удмуртиысь калыкъёс дауръёс пыр» адӟытон радъялоз. Библиотекаысь шаертодонэз азинтонъя валтӥсь ӧнерчилэн Светлана Вордовалэн ивортэмезъя, 1 арня ӵоже бырйизы, радъязы ог 70 пала книгаосты. Угось конгресслэн темаезъя ужъёс библиотекалэн фондаз уно гинэ.  Возьматэмын луозы удмурт калык но шаерамы улӥсь мукет калыкъёс сярысь выль но вашкала книгаос. Кылсярсярысь, немец тодосчилэн, этнографлэн, кудӥз 3 ар ӵоже Ижысь пыӵал поттон заводын врач луыса ужам М. Бухлэн «Die Wotjaken, eine ethnologische Studie» (Helsingfors, 1882) книгаез но П. Богаевскийлэн “Очерк быта сарапульских вотяков” (Спб, 1897) но мукет. Выльёсыз пӧлын, кылсярысь, возьматэмын луозы этнографической очеркъёсын «Удмуртская Республика» бичет, А. А. Шепталинлэн “Немцы в Удмуртии” книгаез но трос мукет авторъёслэн научной бичетъёссы.Наталия Самсонова Туспуктэм: Unatlib.ru       